**Lisa 4. Märkuste tabel: Euroopa Parlamendi ja Nõukogu määruse kohta, millega muudetakse määrust (EL) 2023/956 seoses süsiniku piirimeetme lihtsustamise ja tugevdamisega**

|  |  |  |
| --- | --- | --- |
| Märkuse esitaja | Märkuse sisu | Kommentaar |
| Tarbijakaitse ja Tehnilise Järelevalve Amet | Tarbijakaitse ja Tehnilise Järelevalve Ametil (TTJA) SPIM määruse ning kaupade impordiga otsene kokkupuude puudub. Toetame üldiselt ettevõtete kohustuste vähendamist, kuid leiame, et kohase piirmäära osas (sh millisel määral piirmäära alandamine keskkonda ja kaupade importi mõjutab) on tagasisidestamiseks pädevamad asutused Keskkonnaamet ning Maksu- ja Tolliamet. | Kommentaariga arvestatud. |
| Rail Baltic Estonia | Hetkel teadaolevalt tarnib Rail Baltic Estonia ehituseks vajalikud materjalid partneritelt, kes asuvad Euroopa Liidus või Euro majandusvööndis. Seega meid otseselt SPIM määrus ei mõjuta.    Oleme tänulikud, kui hoiate meid siiski määruse muudatustega kursis. SPIM'l võib teoreetiliselt olla mõju meie toodete tarnijate/tootjate rahvusvaheliste tarneahelate kaudu, kus CO2 komponendi lisandumine võib tõsta toodete hindu senisega võrreldes. | Kommentaar võetud teadmiseks. |
| Regionaal- ja Põllumajandusministeerium | Leiame, et Euroopa Komisjoni 26.02.2025 avaldatud süsinikupiirimeetme lihtsustamise ettepanekus toodud halduskoormust vähendavate muudatuste tegemine regulatsioonides on oluline ning peame neid eesmärgipärasteks. | Kommentaariga arvestatud. |
| Välisministeerium | Välisministeerium toetab Euroopa Komisjoni süsinikupiirimeetme mehhanismi (CBAM) lihtsustamise ettepanekut. Leiame, et halduskoormuse vähendamine VKE-dele ja eraisikutele on eraldiseisva eesmärgina põhjendatud, kuna ettepaneku kohaselt puudub suurem mõju heitkogustele ning CBAMi keskkonnaalased eesmärgid jäävad kehtima. Samuti toetame meetmeid, mis muudavad piirimeetme toimimise tõhusamaks. | Kommentaariga arvestatud. |
| Eesti Kauabandus-Tööstuskoda | Eesti Kauabandus-Tööstuskoda tänab võimaluse eest avaldada arvamust ELi süsiniku piirimeetme määruse muudatuste kohta, mille kohaselt soovitakse kehtestada uus piirmäär SPIM toodete impordile (summaarse massiga 50 tonni aastas), täpsustatakse sertifikaatide ostmise reegleid, ühtlustatakse aruandluskohustusi ning vaadatakse üle süsteemist kõrvalehoidmise karistusmeetmed. Kaubanduskoda toetab plaanitavaid lihtsustusi, kuna need lihtsustavad ning kergendavad ettevõttetele kohalduvad nõudeid. | Kommentaariga arvestatud. |